CELEX: 62010FN0034
Language: el
Date: 2010-05-26 00:00:00
Title: Υπόθεση F-34/10: Προσφυγή του Arango Jaramillo κλπ. κατά της Ευρωπαϊκής Τράπεζας Επενδύσεων (ΕΤΕ) που ασκήθηκε στις 26 Μαΐου 2010

28.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 234/58
            
         Προσφυγή του Arango Jaramillo κλπ. κατά της Ευρωπαϊκής Τράπεζας Επενδύσεων (ΕΤΕ) που ασκήθηκε στις 26 Μαΐου 2010
   (Υπόθεση F-34/10)
   ()
   2010/C 234/107
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες-Ενάγοντες: Oscar Orlando Arango Jaramillo (Λουξεμβούργο, Λουξεμβούργο) κλπ. (εκπρόσωποι: B. Cortese, C. Cortese και F. Spitaleri, δικηγόροι)
   
      Καθής-Εναγομένη: Ευρωπαϊκή Τράπεζα Επενδύσεων
   
      Αντικείμενο και περιγραφή της διαφοράς
   
   Η ακύρωση των αποφάσεων της ΕΤΕ περί αυξήσεως των συνταξιοδοτικών εισφορών των προσφευγόντων-εναγόντων, καθώς και η ικανοποίηση της ηθικής βλάβης που υπέστησαν.
   
      Αιτήματα των προσφευγόντων-εναγόντων
   
   Οι προσφεύγοντες-ενάγοντες ζητούν από το Δικαστήριο Δημόσιας Διοίκησης:
   
               —
            
            
               να ακυρώσει τις αποφάσεις της Ευρωπαϊκής Τράπεζας Επενδύσεων για τις οποίες γίνεται λόγος στο μισθολογικό δελτίο του Φεβρουαρίου 2010 των προσφευγόντων-εναγόντων, περί αυξήσεως της συνταξιοδοτικής εισφοράς των προσφευγόντων-εναγόντων, μέσω αυξήσεως της βάσης υπολογισμού (μισθού που υπόκειται σε κρατήσεις) της εν λόγω εισφοράς, αφενός, καθώς και του συντελεστή υπολογισμού, ως ποσοστού του εν λόγω μισθού που υπόκειται σε κρατήσεις, αφετέρου·
            
         
               —
            
            
               να υποχρεώσει την Τράπεζα να καταβάλει συμβολικώς ένα ευρώ, ως ικανοποίηση της ηθικής βλάβης που υπέστησαν οι προσφεύγοντες-ενάγοντες·
            
         
               —
            
            
               να καταδικάσει την Ευρωπαϊκή Τράπεζα Επενδύσεων στα δικαστικά έξοδα.